MGT แตกไลน์สู่ธุรกิจพลังงาน ประเดิมงานแรกขายไฟ กฟภ. 
MGT แตกไลน์สู่ธุรกิจพลังงาน ประเดิมงานแรกขายไฟ กฟภ. 
MGT แตกไลน์สู่ธุรกิจพลังงาน ประเดิมงานแรกขายไฟ กฟภ. 
13 พ.ค. 2563

บริษัท เมกาเคม (ประเทศไทย) จำกัด (มหาชน) หรือ MGT แจ้งว่าที่ประชุมคณะกรรมการบริษัทเมื่อวานนี้ (12 พ.ค.) เห็นชอบให้บริษัทเข้าเป็นคู่ค้า (Vendor List) กับการไฟฟ้าส่วนภูมิภาค (กฟภ.) เพื่อเป็นการขยายธุรกิจ และกระจายความเสี่ยงจากธุรกิจหลักไปสู่ธุรกิจใหม่ ซึ่งคณะกรรมการบริษัทมอบอำนาจให้ประธานเจ้าหน้าที่บริหาร เป็นผู้ศึกษาโครงการพลังงานไฟฟ้า หากมีความคืบหน้าให้ขออนุมัติโครงการต่อคณะกรรมการบริษัทอีกครั้งหนึ่ง
พร้อมกันนี้คณะกรรมการยังอนุมัติให้จัดตั้งบริษัทร่วมใหม่ ภายใต้ชื่อ บริษัท Mega Fuji Graphite จำกัด โดยบริษัทถือหุ้น 49% ร่วมกับ Fuji Graphite Works ถือหุ้น 51% โดยมีทุนจดทะเบียน 35 ล้านบาท คิดเป็นเงินลงทุนส่วนของบริษัท 17.15 ล้านบาท เพื่อดำเนินธุรกิจวิจัย พัฒนา ผลิตและจำหน่าย Expand Graphite รองรับการขยายธุรกิจของบริษัท ซึ่งคาดว่าจะดำเนินการจดทะเบียนเสร็จสิ้นภายในไตรมาส 4/63
 
 